CELEX: 32012D0207
Language: mt
Date: 2012-02-08 00:00:00
Title: 2012/207/UE: Deċiżjoni ta’ Delega tal-Kummissjoni tat- 8 ta’ Frar 2012 li temenda l-Anness III għad-Deċiżjoni Nru 1080/2011/UE tal-Parlament Ewropew u tal-Kunsill li tagħti garanzija tal-UE lill-Bank Ewropew tal-Investiment kontra telf minn self u garanziji għal self għal proġetti ’l barra mill-Unjoni u li tħassar id-Deċiżjoni Nru 633/2009/KE, fir-rigward tas-Sirja

24.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/38
            
         DEĊIŻJONI TA’ DELEGA TAL-KUMMISSJONI
   tat-8 ta’ Frar 2012
   li temenda l-Anness III għad-Deċiżjoni Nru 1080/2011/UE tal-Parlament Ewropew u tal-Kunsill li tagħti garanzija tal-UE lill-Bank Ewropew tal-Investiment kontra telf minn self u garanziji għal self għal proġetti ’l barra mill-Unjoni u li tħassar id-Deċiżjoni Nru 633/2009/KE, fir-rigward tas-Sirja
   (2012/207/UE)
   IL-KUMMISSJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni Nru 1080/2011/UE tal-Parlament Ewropew u tal-Kunsill tal-25 ta’ Ottubru 2011 li tagħti garanzija tal-UE lill-Bank Ewropew tal-Investiment kontra telf minn self u garanziji għal self għal proġetti ’l barra mill-Unjoni u li tħassar id-Deċiżjoni Nru 633/2009/KE (1), u b’mod partikolari l-Artikolu 4(2) tagħha,
   Billi:
   
               (1)
            
            
               Il-konklużjonijiet tal-Kunsill tat-23 ta’ Mejju 2011 (2) dwar is-Sirja jistiednu lill-Bank Ewropew tal-Investiment (il-BEI) ma japprovax operazzjonijiet ġodda ta’ finanzjament fis-Sirja għalissa.
            
         
               (2)
            
            
               Ir-Riżoluzzjoni tal-Parlament Ewropew tas-7 ta’ Lulju 2011 dwar is-sitwazzjoni fis-Sirja, il-Jemen u l-Baħrejn fil-kuntest tas-sitwazzjoni fid-dinja Għarbija u l-Afrika ta’ Fuq tilqa’ il-konklużjonijiet tal-Kunsill biex jiġu impost miżuri ta’ restrizzjoni fuq is-Sirja u b’mod partikolari sabiex tistieden lill-BEI ma japprovax għalissa l-operazzjonijiet il-ġodda ta’ finanzjament fis-Sirja.
            
         
               (3)
            
            
               Is-sitwazzjoni politika u ekonomika fis-Sirja ddeterjorat aktar minn mindu ġiet adottat d-Deċiżjoni Nru 1080/2011/UE.
            
         
               (4)
            
            
               Il-Konklużjonijiet tal-Kunsill dwar is-Sirja tal-14 ta’ Novembru 2011 (3) iddeċidew li jpoġġu miżuri ristrettivi ġodda kontra r-reġim Sirjan billi jissospendu l-iżborżi jew ħlasijiet oħra lis-Sirja taħt ftehimiet eżistenti ta’ self mill-BEI jew konnessi magħhom.
            
         
               (5)
            
            
               F’dan il-kuntest, il-Kunsill adotta sensiela ta’ miżuri restrittivi, inkluż il-projbizzjoni ta’ ħruġ mill-BEI konness ma’ garanziji għal self eżistenti bejn is-Sirja u l-BEI li issa huma kkonsolidati fid-Deċiżjoni tal-Kunsill 2011/782/PESK tal-1 ta’ Diċembru 2011 dwar miżuri restrittivi kontra s-Sirja u t-tħassir tad-Deċiżjoni 2011/273/PESK (4) u r-Regolament tal-Kunsill (UE) Nru 36/2012 tat-18 ta’ Jannar 2012 li jikkonċerna miżuri restrittivi minħabba s-sitwazzjoni fis-Sirja u t-tħassir tar-Regolament (UE) Nru 442/2011 (5).
            
         
               (6)
            
            
               Il-Kummissjoni, bl-involviment tas-Servizz Ewropew għall-Azzjoni Esterna vvalutat li s-sitwazzjoni ekonomika u politika globali teħtieġ it-tneħħija tas-Sirja mill-Anness III tad-Deċiżjoni Nru 1080/2011/UE, li tistabbilixxi l-lista ta’ pajjiżi eliġibbli għal finanzjament mill-BEI skont il-garanzija tal-UE,
            
         ADOTTAT DIN ID-DEĊIŻJONI:
   Artikolu 1
   F’punt B(1) tal-Anness III tad-Deċiżjoni Nru 1080/2011/UE, il-kelma “Sirja” titħassar.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, it-8 ta’ Frar 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 280, 27.10.2011, p. 1.
   
      (2)  It-3091 laqgħa tal-Kunsill għall-Affarijiet Barranin.
   
      (3)  It-3124 laqgħa tal-Kunsill għall-Affarijiet Barranin.
   
      (4)  ĠU L 319, 2.12.2011. p. 56.
   
      (5)  ĠU L 16, 19.1.2012, p. 1.